ΓΡΑΠΤΗ ΕΡΩΤΗΣΗ E-3602/01

υποβολή: Jorge Hernndez Mollar (PPE-DE) προς την Επιτροπή

(8 Ιανουαρίου 2002)

Θέμα: Χρηματοδότηση εγκαταστάσεων καθαρισμού σε διακόσια και πλέον χωριά της Ανδαλουσίας

Περίπου διακόσια χωριά της Ανδαλουσίας, στην Ισπανία, έχουν προθεσμία μέχρι το 2005 για να εξασφαλίσουν τον καθαρισμό τωνγρών αστικών αποβλήτων· το πρόβλημα αφορά το 30 % του πληθυσμού της Ανδαλουσίας και ακόμη δεν έχουν αρχίσει τα έργα.

Οι πενιχροί πόροι των δήμων της περιοχής εμπόδισε, μέχρι σήμερα, την πραγματοποίηση των σχετικών έργων και, σε περιφερειακό επίπεδο, αναζητούνται τρόποι για την τήρηση της δέσμευσης που ανελήφθη έναντι της ΕΕ μέχρι το 2005.

Μπορεί η Επιτροπή να μας πει εάν μπορεί να εξεύρει κάποια λύση, βάσει της πείρας που διαθέτει από άλλες κοινοτικές περιοχές, προκειμένου να αντιμετωπισθεί η χρηματοδότηση των εν λόγω εγκαταστάσεων καθαρισμού, και να επιλυθεί το πρόβλημα για το σύνολο της Ανδαλουσίας· Θα μπορούσε να επιταχύνει την κατασκευή των εγκαταστάσεων καθαρισμού, όπως απαιτεί η κοινοτική συμφωνία·

Απάντηση της κας Wallstrm εξ ονόματος της Επιτροπής

(28 Φεβρουαρίου 2002)

Οι δυνατότητες χρηματοδότησης των εγκαταστάσεων καθαρισμού λυμάτων διαφέρουν σε κάθε κράτος μέλος δεδομένου ότι εξαρτώνται από την επιλεξιμότητα ή μη των περιοχών στον στόχο 1 των Διαρθρωτικών Ταμείων ή από τη συμμετοχή ή μη του κράτους μέλους στο Ταμείο Συνοχής.

Η Επιτροπή έχει προβλέψει εξάλλου κοινοτικό πλαίσιο σχετικά με τις κρατικές ενισχύσεις για την προστασία του περιβάλλοντος(1). Αυτή η εταιρική σχέση δημόσιου-ιδιωτικού τομέα επιτρέπει στις ιδιωτικές επιχειρήσεις να συνάπτουν δημόσιες συμβάσεις τόσο για την κατασκευή όσο και για τη λειτουργία εγκαταστάσεων καθαρισμού λυμάτων.

Όσον αφορά την Ανδαλουσία, μπορεί να επωφεληθεί και από την εταιρική σχέση δημόσιου-ιδιωτικού τομέα και από συγχρηματοδοτήσεις δυνάμει των Διαρθρωτικών Ταμείων και του Ταμείου Συνοχής. Σχετικά με τα δύο αυτά ταμεία, η Επιτροπήπενθυμίζει ότι αρμόδιες για την επιλογή των επιμέρους έργων είναι σε όλες τις περιπτώσεις οι εθνικές και περιφερειακές αρχές.

Για τα Διαρθρωτικά Ταμεία, η συγχρηματοδότηση αυτή μπορεί να ζητηθεί δυνάμει της τρίτης προτεραιότητας Περιβάλλον, φυσικό τοπίο,δάτινοι πόροι του κοινοτικού πλαισίου στήριξης για την Ισπανία κατά την περίοδο προγραμματισμού 2000-2006. Περίπου 15 % των συγχρηματοδοτούμενων σήμερα έργων για την Ισπανία αφορούν το εν λόγω μέτρο.

Όσον αφορά το Ταμείο Συνοχής, ο καθαρισμός των λυμάτων, ηδροδότηση και ο καθαρισμός των αποβλήτων αποτελούν σήμερα προτεραιότητες. Ωστόσο, αυτό δεν εξασφαλίζει ότι οι προβλεπόμενες επενδύσεις θα καλύψουν πλήρως ταφιστάμενα κενά και τις ελλείψεις που παρατηρούνται στη συγκεκριμένη περιοχή. Στο πλαίσιο αυτό πρέπει να αναφερθεί ότι ανεπάρκειες εξακολουθούν ναφίστανται στην Ισπανία όσον αφορά τις εγκαταστάσεις καθαρισμού λυμάτων μεγάλων οικιστικών περιοχών. Δεδομένου ότι οι προθεσμίες για τις οικιστικές αυτές περιοχές (σε ευαίσθητες περιοχές με ισοδύναμο πληθυσμού άνω των 10 000 και σε κανονικές περιοχές με ισοδύναμο πληθυσμού άνω των 15 000) έχουν ήδη λήξει, θεωρείται τώρα μεγαλύτερη προτεραιότητα να ενισχυθούν τα έργα αυτά παρά τα έργα για οικιστικές περιοχές με ισοδύναμο πληθυσμού μικρότερο από 10 000 για τις οποίες η προθεσμία για να διαθέτουν εγκαταστάσεις καθαρισμού είναι το 2005.

(1) ΕΕ C 37 της 3.2.2001.